### Beslutning

Godkendt.

Afbud: August Bech

### Sagsfremstilling

## Resume og sagens baggrund

Kommunalbestyrelsen har i 2024 givet en anlægsbevilling på 3,0 mio. kr. til indvendig vedligehold af Trænings- og Rehabiliteringscenter Høng, som blev finansieret af det afsatte rådighedsbeløb.

Ifølge Principper for Økonomistyring skal anlægsregnskab over 2 mio. kr. aflægges særskilt.

## Indstillinger

Direktøren indstiller, at anlægsregnskabet for Trænings- og Rehabiliteringscenter Høng godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen har i 2024 givet en anlægsbevilling på 3,0 mio. kr. til indvendig vedligehold af Trænings- og Rehabiliteringscenter Høng.

Anlægget er afsluttet i 2025, og der aflægges anlægsregnskab herfor.

Der forelægges følgende anlægsregnskab til godkendelse:

|  |  |  |  |
| --- | --- | --- | --- |
|  | Bevilling  Kr. | Regnskab  Kr. | Mer-/mindrefor brug  (mindreforbrug = + og merforbrug = -)  Kr. |
| Trænings- og Rehabiliteringscenter [adresse] 2.968.559 | 31.436 |
| *I alt* | *2.999.996* | *2.968.559* | *31.436* |

Specifikation af anlægsregnskabet fremgår af bilag.

Det tekniske områdets bemærkninger:Projektet er udført på baggrund af Trænings- og Rehabiliteringscenter Høngs ønsker om indvendige forbedringer. En gennemgang blev udført på centeret, hvor alle rum blev gennemgået. En prioriteringsliste blev udarbejdet og lagt til grund for udbuddet. Projektet blev udbudt som en hovedentreprise.

Personalet i Teknisk Drift og Service har medvirket til, at projektet kunne lykkes, da personalet har gjort de forskellige etaper klar til håndværkerne. Der har gennem hele forløbet været en tæt dialog mellem Trænings- og Rehabiliteringscenter Høng, Teknisk Drift og Service, hovedentreprenøren og projektlederen, så projektet er blevet gennemført med færrest mulige gener for borgerne. Det fremlagte mindreforbrug skyldes, at stort set alle ønsker til projektet har kunne prioriteres. Enkelte ønsker har dog været så omkostningstunge, at de ikke har kunne løses inden for rammen.

## Økonomiske konsekvenser

Anlægsregnskabet viser et mindreforbrug på 0,03 mio. kr., som tilgår kassebeholdningen i forbindelse med regnskabsafslutningen for 2025.

### Sagens forløb

09/10/2025 Teknik- og Miljøudvalget
Anbefales.
22/10/2025 Økonomiudvalget
Anbefales.